PCSGH สลด! กำไร Q2/59 ลดลง 61% หลังรายได้หด ต้นทุนพุ่ง
PCSGH สลด! กำไร Q2/59 ลดลง 61% หลังรายได้หด ต้นทุนพุ่ง มาที่ 49.13 ลบ. จากปีก่อน 126.36 ลบ. ขณะที่ 6 เดือนแรกกำไรลดลง 46% อยู่ที่ 178.72 ลบ. จากปีก่อน 329.97 ลบ. ใจดีปันผล 0.12 บ./หุ้น XD 23 ส.ค.59 กำหนดจ่ายปันผล 5 ก.ย.นี้
9 ส.ค. 2559

บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย มีกำไรสุทธิ 49.13 ล้านบาท หรือมีกำไรสุทธิ 0.03 บาทต่อหุ้น ลดลง 61% จากช่วงเดียวกันของปีก่อนที่มีกำไรสุทธิ 126.36 ล้านบาท หรือมีกำไรสุทธิ 0.08 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 178.72 ล้านบาท หรือ 0.12 บาทต่อหุ้น ลดลง 46% จากช่วงเดียวกันของปีก่อนที่มีกำไรสุทธิ 329.97 ล้านบาท หรือ 0.22 บาทต่อหุ้น
โดยผลการดำเนินงานในไตรมาสดังกล่าวที่ลดลง เนื่องจากสัดส่วนต้นทุนขายต่อรายได้จากการขายเพิ่มขึ้น รายได้จากการขายลดลง และปริมาณส่งออกสินค้าลดลง
นอกจากนี้ ได้ประกาศจ่ายปันผลงวดดำเนินงานวันที่ 1 มี.ค.59 ถึงวันที่ 8 ส.ค.59 เป็นเงินสดจำนวน 0.12 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.59 และกำหนดจ่ายเงินปันผลในวันที่ 5 ก.ย.59